techiaith/cofnodycynulliad_en-cy huggingface dataset:
English: First Minister, I had a look around the new Aneurin Bevan University Health Board Grange hospital last week. It officially opened today, but its birthing centre had already seen its first delivery - a baby girl, fittingly born two days ago, on Aneurin Bevan's birthday. Will you agree with me that this state-of-the-art facility is a very welcome addition to NHS capacity to serve generations to come, as well as having a vital role to help combat COVID-19? And in assisting the front-line NHS effort against the virus, will you carefully consider enhanced testing for asymptomatic domiciliary care staff and enhanced testing in our secondary schools, which would also reduce lost school time?
Welsh: Prif Weinidog, cefais olwg ar ysbyty newydd y Faenor Bwrdd Iechyd Prifysgol Aneurin Bevan yr wythnos diwethaf. Fe'i hagorwyd yn swyddogol heddiw, ond cafwyd yr enedigaeth gyntaf yn ei ganolfan eni eisoes - merch fach, a anwyd yn briodol ddeuddydd yn ôl, ar ben-blwydd Aneurin Bevan. A wnewch chi gytuno â mi bod y cyfleuster hwn o'r radd flaenaf yn ychwanegiad i'w groesawu'n fawr at allu'r GIG i wasanaethu cenedlaethau i ddod, a bod ganddo swyddogaeth hanfodol i helpu i fynd i'r afael â COVID-19? Ac wrth gynorthwyo ymdrech rheng flaen y GIG yn erbyn y feirws, a wnewch chi ystyried yn ofalus gwell profion ar gyfer staff gofal cartref asymptomatig a gwell profion yn ein hysgolion uwchradd, a fyddai hefyd yn lleihau'r amser ysgol sy'n cael ei golli?
English: First Minister, we'd also, on these benches, like to extend our congratulations to - I believe it's baby Poppy's parents and also welcome the hospital, which, of course, is hugely beneficial to all my constituents across South Wales East. There have been many concerns that people have been inboxing me about recently, because doctors have come out and said that they're concerned about the staffing levels in the new hospital for when it's opening. How can you reassure this floor today, First Minister, that there will be enough staff to cope with the demand when the hospital opens its doors? Thank you.
Welsh: Prif Weinidog, hoffem ninnau hefyd, ar y meinciau hyn, fynegi ein llongyfarchiadau i - rieni Poppy, dyna yw ei henw rwy'n credu, a hoffem groesawu'r ysbyty hefyd, sydd, wrth gwrs, o fudd mawr i'm holl etholwyr ar draws Dwyrain De Cymru. Bu llawer o bryderon y mae pobl wedi bod yn anfon negeseuon ataf yn eu cylch yn ddiweddar, oherwydd mae meddygon wedi dweud eu bod nhw'n pryderu am y lefelau staffio yn yr ysbyty newydd ar gyfer pan fydd yn agor. Sut gallwch chi dawelu meddyliau'r llawr hwn heddiw, Prif Weinidog, y bydd digon o staff i ymdopi â'r galw pan fydd yr ysbyty yn agor ei ddrysau? Diolch.
English: Llywydd, I thank Laura Anne Jones for what she said originally. Of course, the hospital has already opened its doors. It's been receiving patients for some days now. I saw an exchange of correspondence between the medical director and one doctor employed by the health board that I think set out very clearly the way in which staffing arrangements have been agreed, agreed with clinicians, agreed with the nursing leadership in the health board. Those staffing arrangements have been put in place. It's not to say for a moment, Llywydd, that the system is not under pressure. The health service is under pressure absolutely everywhere right across the United Kingdom, and most of Europe as well, and that is certainly true here in Wales. But working within those pressures, plans have been drawn up, they've been agreed with the people who need to operate them, and they are being put in place as this hospital receives its first patients.
Welsh: Llywydd, diolchaf i Laura Anne Jones am yr hyn a ddywedodd yn wreiddiol. Wrth gwrs, mae'r ysbyty eisoes wedi agor ei ddrysau. Mae wedi bod yn derbyn cleifion ers rhai dyddiau bellach. Gwelais gyfnewid gohebiaeth rhwng y cyfarwyddwr meddygol ac un meddyg a gyflogir gan y bwrdd iechyd a oedd yn nodi'n eglur, rwy'n credu, y ffordd y cytunwyd ar drefniadau staffio, y cytunwyd arnyn nhw gyda chlinigwyr, y cytunwyd arnyn nhw gyda'r arweinyddiaeth nyrsio yn y bwrdd iechyd. Rhoddwyd y trefniadau staffio hynny ar waith. Nid yw hynny'n golygu am eiliad, Llywydd, nad yw'r system o dan bwysau. Mae'r gwasanaeth iechyd o dan bwysau ym mhob man ar draws y Deyrnas Unedig, a'r rhan fwyaf o Ewrop hefyd, ac mae hynny yn sicr yn wir yma yng Nghymru. Ond gan weithio o fewn y pwysau hynny, lluniwyd cynlluniau, fe'u cytunwyd gyda'r bobl y mae angen iddyn nhw eu gweithredu, ac maen nhw'n cael eu rhoi ar waith wrth i'r ysbyty hwn dderbyn ei gleifion cyntaf.
English: I thank Mike Hedges. Llywydd, the Welsh Government is focused on those practical actions that maximise income and reduce essential living costs. In this term, we have introduced the only nationally funded and designed holiday hunger programme in the United Kingdom, and in January, we will provide the first ever help with breakfast costs for children entering secondary school.
Welsh: Diolchaf i Mike Hedges. Llywydd, mae Llywodraeth Cymru yn canolbwyntio ar y camau ymarferol hynny sy'n sicrhau'r incwm mwyaf posibl ac yn lleihau costau byw hanfodol. Yn y tymor hwn, rydym ni wedi cyflwyno'r unig raglen llwgu yn ystod y gwyliau sydd wedi'i hariannu a'u dylunio yn genedlaethol yn y Deyrnas Unedig, ac ym mis Ionawr, byddwn yn darparu'r cymorth cyntaf erioed gyda chostau brecwast i blant sy'n dechrau yn yr ysgol uwchradd.
English: Can I thank the First Minister for that response? Like I - sorry, I had to cough there. We all remember when employment used to be the way out of poverty, but we know now there are a lot of families with people working - in some cases, both parents are working - who are living in poverty. We also see the £20 per week uplift in working tax credit being ended in April by the Westminster Government. What is the Welsh Government doing to end exploitative contracts paying less than the real living wage on either zero-hours or low guaranteed hours contracts for those directly or indirectly funded by the Welsh taxpayer?
Welsh: A gaf i ddiolch i'r Prif Weinidog am yr ateb yna? Fel y - mae'n ddrwg gen i, bu'n rhaid i mi besychu yn y fan yna. Rydym ni i gyd yn cofio'r adeg pan mai cyflogaeth oedd y ffordd allan o dlodi, ond rydym ni'n gwybod erbyn hyn bod llawer o deuluoedd â phobl sy'n gweithio - mewn rhai achosion, mae'r ddau riant yn gweithio - sy'n byw mewn tlodi. Gwelwn hefyd y cynnydd o £20 yr wythnos i gredyd treth gwaith yn cael ei derfynu ym mis Ebrill gan Lywodraeth San Steffan. Beth mae Llywodraeth Cymru yn ei wneud i roi terfyn ar gontractau ymelwol sy'n talu llai na'r cyflog byw gwirioneddol naill ai ar gontractau dim oriau neu oriau wedi'u gwarantu isel i'r rhai a ariennir yn uniongyrchol neu'n anuniongyrchol gan drethdalwyr Cymru?
English: Question 7 [OQ55897] has been withdrawn. Finally, therefore, question 8, Helen Mary Jones.
Welsh: Mae cwestiwn 7 [OQ55897] wedi'i dynnu nôl. Yn olaf, felly, cwestiwn 8, Helen Mary Jones.
English: I thank Helen Mary Jones for that question, Llywydd. Hywel Dda health board has made steady progress over recent years to reduce waiting times for planned surgery and diagnostics. The impact of the coronavirus and the necessary diversion of clinical resources to respond to it have had an inevitable impact on waiting times despite the enormous efforts of front-line staff.
Welsh: Diolchaf i Helen Mary Jones am y cwestiwn yna, Llywydd. Mae bwrdd iechyd Hywel Dda wedi gwneud cynnydd cyson dros y blynyddoedd diwethaf i leihau amseroedd aros ar gyfer llawdriniaethau a diagnosteg a drefnwyd. Mae effaith coronafeirws a'r gwyriad angenrheidiol o adnoddau clinigol i ymateb iddo wedi cael effaith anochel ar amseroedd aros er gwaethaf ymdrechion enfawr staff rheng flaen.
English: I'm grateful to the First Minister for his reply, and of course I associate myself with what he said about the huge efforts that front-line staff have been making in hospitals and community settings across the Hywel Dda area. But the need for the restoration of ongoing regular treatments is becoming more and more urgent. One of my constituents, Colin Jones from Llanelli, has described being in terrible pain since his GP referred him for a possible hip replacement. It hasn't even been possible for him to see the consultant yet to find out if that's the right way forward. So, understanding the difficulties that there are in providing for those - well, it doesn't feel 'routine' to Colin, I suppose, but for those outwith-COVID treatments - what further work can the Welsh Government do help Hywel Dda University Health Board and health boards across Wales to get those elective surgery waiting lists further down?
Welsh: Rwy'n ddiolchgar i'r Prif Weinidog am ei ateb, ac wrth gwrs rwy'n cysylltu fy hun â'r hyn a ddywedodd am yr ymdrechion enfawr y mae staff rheng flaen wedi bod yn eu gwneud mewn ysbytai a lleoliadau cymunedol ar draws ardal Hywel Dda. Ond mae'r angen i adfer triniaethau rheolaidd parhaus yn dod yn fwy a mwy yn fater o frys. Mae un o'm hetholwyr, Colin Jones o Lanelli, wedi disgrifio bod mewn poen ofnadwy ers i'w feddyg teulu ei atgyfeirio ar gyfer clun newydd posibl. Nid yw hyd yn oed wedi bod yn bosibl iddo weld y meddyg ymgynghorol eto i ddarganfod ai dyna'r ffordd gywir ymlaen. Felly, gan ddeall yr anawsterau sy'n bodoli o ran darparu ar gyfer y rheini - wel, nid yw'n teimlo yn 'rheolaidd' i Colin, mae'n debyg, ond ar gyfer y triniaethau hynny ac eithrio COVID - pa waith ychwanegol all Llywodraeth Cymru ei wneud i helpu Bwrdd Iechyd Prifysgol Hywel Dda a byrddau iechyd ledled Cymru i leihau'r rhestrau aros hynny am lawdriniaethau dewisol ymhellach?
English: The next questions are to the Deputy Minister and Chief Whip, and the first question is from David Rees.
Welsh: Mae'r cwestiynau nesaf i'r Dirprwy Weinidog a'r Prif Chwip, ac mae'r cwestiwn cyntaf gan David Rees.
English: I have regular conversations with the third sector. At my recent third sector partnership council meeting, third sector networks reported on the impact of COVID-19 on their operations. In particular, the decision by the UK Government not to extend the furlough scheme during our firebreak.
Welsh: Rwy'n cael sgyrsiau rheolaidd gyda'r trydydd sector. Yn fy nghyfarfod diweddar gyda chyngor partneriaeth y trydydd sector, adroddodd rhwydweithiau'r trydydd sector ar effaith COVID-19 ar eu gweithrediadau. Yn benodol, penderfyniad Llywodraeth y DU i beidio ag ymestyn y cynllun ffyrlo yn ystod ein cyfnod atal byr.
English: Thank you for that answer, Deputy Minister. I'm sure you agree with me that the voluntary sector and the local authorities working together have been hugely supportive of our communities during the COVID-19 pandemic. And without their support, many people will have had great difficulties getting through this difficult time. But we are still going ahead with more need as we face the winter months, and self-isolation has created loneliness and situations of desperate need for many people, and therefore the voluntary sector will be required to step up once again over this period of time. But funding becomes a serious challenge in this situation. What funding streams are you looking at to ensure that those organisations can get the money to ensure that they're able to provide the voluntary sector needed to deliver on the COVID-19 needs?
Welsh: Diolch am yr ateb yna, Dirprwy Weinidog. Rwy'n siŵr eich bod chi'n cytuno â mi bod y sector gwirfoddol a'r awdurdodau lleol yn cydweithio wedi bod yn gefnogol dros ben o'n cymunedau yn ystod pandemig COVID-19. A heb eu cefnogaeth nhw, byddai llawer o bobl wedi cael anawsterau mawr yn cael drwy'r cyfnod anodd hwn. Ond rydym ni'n dal i fwrw ymlaen â mwy o angen wrth i ni wynebu misoedd y gaeaf, ac mae hunanynysu wedi creu unigrwydd a sefyllfaoedd o angen dybryd i lawer o bobl, ac felly bydd yn ofynnol i'r sector gwirfoddol gamu ymlaen unwaith eto dros y cyfnod hwn. Ond daw cyllid yn her ddifrifol yn y sefyllfa hon. Pa ffrydiau ariannu ydych chi'n edrych arnyn nhw i sicrhau y gall y sefydliadau hynny gael yr arian i sicrhau eu bod nhw'n gallu darparu'r sector gwirfoddol sydd ei angen i ddiwallu anghenion COVID-19?
English: I thank David Rees for that question and also agree with him about the way in which the voluntary sector, indeed volunteers particularly, have come forward in response to the pandemic and shown the care and compassion that they displayed, particularly at the height of the pandemic during the lockdown, but since then. And if we look now, we've got 34,229 registered volunteers on our Volunteering Wales platform, with over 20,000 of those registered since 1 March. But the third sector is supporting that great swell of enthusiasm and support from volunteers. So, that's why I announced the Welsh Government's £24 million COVID-19 third sector support fund back in April, and we've made supporting the sector during the pandemic a priority of this Government. And, of course, the sector will play a key role if we are to see a fair and just recovery from the coronavirus pandemic. I do also urge charity and third sector organisations who still need support to explore the funding available that we have from the third sector resilience and the voluntary services recovery funds. And just to finally conclude on the point in terms of your constituency, Neath Port Talbot council voluntary services has received £215,997 in Welsh Government funding this year, and that includes additional support from the infrastructure enabling fund.
Welsh: Diolchaf i David Rees am y cwestiwn yna ac rwyf i hefyd yn cytuno ag ef ynglŷn â'r ffordd y mae'r sector gwirfoddol, yn wir gwirfoddolwyr yn arbennig, wedi dod ymlaen mewn ymateb i'r pandemig ac wedi dangos y gofal a'r tosturi a ddangoswyd ganddyn nhw, yn enwedig ar anterth y pandemig yn ystod y cyfyngiadau symud, ond ers hynny. Ac os edrychwn ni nawr, mae gennym ni 34,229 o wirfoddolwyr cofrestredig ar ein platfform Gwirfoddoli Cymru, ac mae dros 20,000 o'r rheini wedi cofrestru ers 1 Mawrth. Ond y trydydd sector sy'n cefnogi'r ymchwydd mawr hwnnw o frwdfrydedd a chefnogaeth gan wirfoddolwyr. Felly, dyna pam y cyhoeddais i gronfa gymorth trydydd sector COVID-19 Llywodraeth Cymru yn ôl ym mis Ebrill, ac rydym ni wedi gwneud cefnogi'r sector yn ystod y pandemig yn un o flaenoriaethau'r Llywodraeth hon. Ac, wrth gwrs, bydd y sector yn chwarae rhan allweddol os ydym ni'n mynd i weld adferiad teg a chyfiawn o'r pandemig coronafeirws. Rwyf i hefyd yn annog sefydliadau elusennol a thrydydd sector sy'n dal i fod angen cymorth i archwilio'r cyllid sydd ar gael gennym ni o gronfa cadernid y trydydd sector a chronfa adfer y gwasanaethau gwirfoddol. A dim ond i gloi yn derfynol ar y pwynt am eich etholaeth chi, mae gwasanaethau gwirfoddol cyngor Castell-nedd Port Talbot wedi cael £215,997 o gyllid gan Lywodraeth Cymru eleni, ac mae hynny yn cynnwys cymorth ychwanegol o'r gronfa galluogi seilwaith.
English: We have just published international relations action plans, which set out the short and medium-term priorities for delivering on the international strategy. We're focusing on key initiatives to showcase Wales and demonstrate that we're an outward-facing and globally responsible nation.
Welsh: Rydym ni newydd gyhoeddi cynlluniau gweithredu ar gysylltiadau rhyngwladol, sy'n nodi'r blaenoriaethau byrdymor a thymor canolig ar gyfer cyflawni'r strategaeth ryngwladol. Rydym ni'n canolbwyntio ar fentrau allweddol i arddangos Cymru a dangos ein bod ni'n genedl sy'n edrych tuag allan ac sy'n gyfrifol yn fyd-eang.
English: Thank you, Deputy Minister, and can I wish you well with these new aspects of your portfolio? Now, last week, the First Minister set out the Welsh Government's strategy for Wales's place in the world and the important relationships that we're seeking to deliver for the future. Since that time, we've seen two significant events: first, the unsavoury events surrounding the outgoing President of the United States, who continues to bring disgrace to that great office that he will soon have to vacate. Despite this, however, I hope the Welsh Government is working to support a smooth transition of power, and I welcome the First Minister's letters to both President Biden, and, especially, Vice President Kamala Harris, congratulating them on their victory. But, secondly, and much closer to home, the utterly chaotic scenes at the heart of the UK Tory Government over the last week, culminating in COVID spreading around the PM, and ending with his inflammatory comments about devolution - comments on which, by the way, the Welsh Tories have been virtually silent. So, Deputy Minister, at this critical time, do you agree with me that the behaviours on display in and around Downing Street, just like in the USA, demean Government and are a total distraction from the important issues that need to be resolved in the coming days and weeks in order to help Wales and the wider UK family of nations to face the post-Brexit future with confidence?
Welsh: Diolch, Dirprwy Weinidog, ac a gaf i ddymuno'n dda i chi gyda'r agweddau newydd hyn ar eich portffolio? Nawr, yr wythnos diwethaf, cyflwynodd y Prif Weinidog strategaeth Llywodraeth Cymru ar gyfer lle Cymru yn y byd a'r cydberthnasoedd pwysig yr ydym ni'n ceisio eu sicrhau ar gyfer y dyfodol. Ers hynny, rydym ni wedi gweld dau ddigwyddiad arwyddocaol: yn gyntaf, y digwyddiadau annymunol yn ymwneud ag Arlywydd yr Unol Daleithiau sy'n gadael, sy'n parhau i ddwyn gwarth ar y swydd fawreddog honno y bydd yn rhaid iddo ei gadael yn fuan. Er gwaethaf hyn, fodd bynnag, rwy'n gobeithio bod Llywodraeth Cymru yn gweithio i gefnogi trosglwyddiad grym didrafferth, ac rwy'n croesawu llythyrau'r Prif Weinidog at yr Arlywydd Biden, ac, yn enwedig, y Dirprwy Arlywydd Kamala Harris, yn eu llongyfarch ar eu buddugoliaeth. Ond, yn ail, ac yn llawer nes adref, y golygfeydd o anhrefn llwyr yng nghanol Llywodraeth Dorïaidd y DU dros yr wythnos diwethaf, yn arwain at COVID yn lledaenu o amgylch y Prif Weinidog, ac yn gorffen gyda'i sylwadau ymfflamychol am ddatganoli - sylwadau y mae Torïaid Cymru, gyda llaw, wedi bod bron yn gwbl dawel yn eu cylch. Felly, Dirprwy Weinidog, ar yr adeg dyngedfennol hon, a ydych chi'n cytuno â mi bod yr ymddygiadau sy'n cael eu harddangos yn Downing Street ac o'i hamgylch, yn union fel yn yr Unol Daleithiau, yn diraddio Llywodraeth ac yn tynnu sylw yn llwyr oddi wrth y materion pwysig y mae angen eu datrys yn ystod y dyddiau a'r wythnosau nesaf er mwyn helpu Cymru a theulu ehangach y DU o wledydd i wynebu'r dyfodol ar ôl Brexit yn hyderus?
English: The sector's response to the crisis has shown the strength and depth of the sector. It has also highlighted the importance of a strong and resilient third sector, which is why I have established the third sector partnership council recovery group to ensure a fair, just and green recovery.
Welsh: Mae ymateb y sector i'r argyfwng wedi dangos cryfder a dyfnder y sector. Mae hefyd wedi tynnu sylw at bwysigrwydd trydydd sector cryf a gwydn, a dyna pam yr wyf wedi sefydlu grŵp adfer cyngor partneriaeth y trydydd sector i sicrhau adferiad teg, cyfiawn a gwyrdd.
English: Thank you for that response, and I note the response you gave earlier to David Rees. I want to ask specifically about the situation of environmental bodies in Wales. Like a number of other organisations, they're facing difficulties, often because their sites are a source of revenue and have had to close, also membership is suffering, given that individuals tend to cut back because of the wider economic situation. But these economic organisations and bodies are delivery partners that are very important to Welsh Government when it comes to a broad range of projects and programmes related to tackling the climate crisis and the biodiversity crisis that we are facing in Wales, and it's becoming more and more difficult for those bodies, because of the loss of core funding, mainly, to play a full role in that work. And I want to know what you're doing specifically from the point of view of the environmental voluntary sector, because if we're talking about having a green recovery, then we will be starting from a further point back than we would wish, unless, of course, some of these bodies get the support that they need.
Welsh: Diolch i chi am eich ateb, a dwi'n nodi hefyd yr ateb roddoch chi'n gynharach i David Rees. Dwi eisiau gofyn yn benodol ynglŷn â sefyllfa cyrff a mudiadau amgylcheddol yng Nghymru, sydd, wrth gwrs, fel nifer o fudiadau eraill, yn wynebu trafferthion, yn aml efallai am fod eu safleoedd nhw, sydd yn ffynhonnell refeniw, wedi gorfod cau, hefyd aelodaeth yn dioddef yn sgil y ffaith, wrth gwrs, fod unigolion yn penderfynu torri nôl oherwydd sefyllfa yr economi ehangach. Ond mae'r cyrff a'r mudiadau amgylcheddol yma yn bartneriaid cyflawni, yn delivery partners, pwysig iawn i Lywodraeth Cymru pan fo'n dod i ystod eang o brojectau a rhaglenni sy'n ymwneud â mynd i'r afael â'r argyfwng hinsawdd, wrth gwrs, a'r argyfwng bioamrywiaeth sydd gennym ni yng Nghymru. Ond mae'n dod yn fwyfwy anodd i'r cyrff yna, oherwydd colli ariannu craidd, yn fwy na dim byd, i allu chwarae rhan lawn yn y gwaith yna. A dwi eisiau gwybod beth rŷch chi'n ei wneud yn benodol o safbwynt y sector amgylcheddol wirfoddol, oherwydd os ydyn ni'n sôn am gael adferiad gwyrdd, wel mi fyddwn ni'n cychwyn o fan ymhellach yn ôl nag y bydden ni'n dymuno, oni bai, wrth gwrs, fod nifer o'r cyrff yma yn cael y gefnogaeth sydd ei hangen arnyn nhw.
English: We've worked to support Gypsy and Traveller communities during the pandemic to address issues related to employment, education, digital exclusion, healthcare, utilities provision and communication.
Welsh: Rydym ni wedi gweithio i gynorthwyo cymunedau Sipsiwn a Theithwyr yn ystod y pandemig i fynd i'r afael â materion yn ymwneud â chyflogaeth, addysg, allgáu digidol, gofal iechyd, darpariaeth cyfleustodau a chyfathrebu.
English: The most recent report on the impact of COVID on the Romany and Traveller community this month, called 'Moving for Change', highlights the suffering of this community, because they are mainly low-income families that rely heavily on work in construction - both on building sites as well as on people's homes, doing roofing repairs, tarmac laying, and landscape gardening, et cetera. Of course, they're not the only self-employed community who've suffered financially - taxi drivers, musicians and theatre workers face similar destitution, frankly, as only those in employment have been eligible for the job retention scheme. Additionally, low literacy levels and poor internet connectivity on Traveller sites makes it very challenging for the Gypsy and Traveller community to understand what they might be eligible for in the way of self-employed support from the Welsh Government's economic resilience fund. What has the Welsh Government done to reach out to this most disadvantaged of communities?
Welsh: Mae'r adroddiad diweddaraf ar effaith COVID ar y gymuned Romani a Theithwyr y mis hwn, o'r enw 'Moving for Change', yn tynnu sylw at ddioddefaint y gymuned hon, gan mai teuluoedd incwm isel ydyn nhw yn bennaf sy'n dibynnu'n drwm ar waith ym maes adeiladu - ar safleoedd adeiladu yn ogystal ag ar gartrefi pobl, gwneud gwaith atgyweirio toeau, gosod tarmac, a garddio tirlun, ac ati. Wrth gwrs, nid nhw yw'r unig gymuned hunangyflogedig sydd wedi dioddef yn ariannol - mae gyrwyr tacsi, cerddorion a gweithwyr theatr yn wynebu ansefydlogrwydd tebyg, a dweud y gwir, gan mai dim ond y rhai sydd mewn cyflogaeth sydd wedi bod yn gymwys ar gyfer y cynllun cadw swyddi. Hefyd, mae lefelau llythrennedd isel a chysylltedd rhyngrwyd gwael ar safleoedd Teithwyr yn ei gwneud yn anodd iawn i'r gymuned Sipsiwn a Theithwyr ddeall yr hyn y gallen nhw fod yn gymwys i'w dderbyn o ran cymorth hunangyflogedig o gronfa cadernid economaidd Llywodraeth Cymru. Beth mae Llywodraeth Cymru wedi ei wneud i estyn allan at y gymuned hon sydd ymhlith y mwyaf difreintiedig?
English: Question 5 [OQ55873] has been withdrawn. So, thank you, Deputy Minister.
Welsh: Mae cwestiwn 5 [OQ55873] wedi ei dynnu yn ôl. Felly, diolch i'r Dirprwy Weinidog.